RESOLUCIÓN do 17 de novembro de 2006 pola que se adxudican as axudas para o fomento da innovación empresarial convocadas pola Orde do 13 de xullo de 2006 (Diario Oficial de Galicia número 142, do 24 de xullo), modificada pola Orde do 10 de outubro de 2006 (Diario Oficial de Galicia número 203, do 20 de outubro).
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 24/11/2006

Por orde da Consellería de Innovación e Industria do 13 de xullo de 2006 (DOG nº 142, do 24 de
xullo), modificada pola Orde do 10 de outubro de 2006 (DOG nº 203, do 20 de outubro), convocáronse as axudas para o ano 2006 para o fomento da innovación empresarial no ámbito da Comunidade Autónoma de Galicia, correspondentes aos cinco procedementos ou modalidades de axuda seguintes:
-IN841A: axudas para a creación de plataformas tecnolóxicas.
-IN841B: axudas para a realización de estudos de viabilidade.
-IN841C: axudas para a realización de proxectos de innovación.
-IN841D: axudas para proxectos concedidos con anterioridade noutros programas de axudas doutras administracións.
-IN841E: axudas para a preparación de novos proxectos para a participación noutras administracións estatais e internacionais.
Na súa virtude, de acordo co establecido nas bases da citada orde da convocatoria, atendendo ás dispoñibilidades de crédito e ás propostas elaboradas pola Comisión de Selección prevista no punto noveno da orde da convocatoria, esta consellería
RESOLVE:
Primeiro.-Concederlles as axudas para a creación de plataformas tecnolóxicas (procedemento IN841A) aos beneficiarios que se relacionan no anexo A-I desta resolución, nas contías que se sinalan e para o ano 2006 e, así mesmo, incrementar o crédito disposto na orde da convocatoria para a aplicación orzamentaria 10.02.712B.780.0, na contía de 454.560,00 euros para o ano 2006, para os efectos de poder atender os 694.560,00 de euros que suman as subvencións que se van conceder.
Segundo.-Concederlles as axudas para a realización de estudos de viabilidade (procedemento IN841B) aos beneficiarios que se relacionan no anexo B-I desta resolución, nas contías que se sinalan, que supoñen un total de 235.019,00 euros para o ano 2006.
Terceiro.-Concederlles as axudas para a realización de proxectos de innovación (procedemento IN841C) aos beneficiarios que se relacionan no anexo C-I desta resolución, nas contías que se sinalan e para os anos 2006, 2007 e 2008 e, así mesmo, incrementar o crédito disposto na orde da convocatoria para as aplicacións orzamentarias 10.02.712B.771.0 e 10.02.712B.771.1 nas contías de 361.009,00 e 171.556,00 euros respectivamente, para o ano 2006, para os efectos de poder atender os 19.976.708,00 euros que suman as subvencións que se van conceder (9.420.119,00 euros para o ano 2006, 7.556.589,00 euros para o ano 2007 e 3.000.000,00 de euros para o ano 2008).
No anexo C-II indícanse, por orde de prioridade, as solicitudes que foron consideradas como suplentes. A súa concesión queda condicionada a que se produzan baixas nas axudas concedidas.
Cuarto.-Concederlles as axudas para proxectos concedidos con anterioridade noutros programas de axudas doutras administracións (procedemento IN841D) aos beneficiarios que se relacionan no anexo D-I desta resolución, nas contías que se sinalan, que supoñen un total de 1.121.019,00 euros (677.608,00 euros para o ano 2006 e 443.411,00 euros para o ano 2007).
Quinto.-Concederlles as axudas para a preparación de novos proxectos para a participación noutras administracións estatais e internacionais (procedemento IN841E) aos beneficiarios que se relacionan no anexo E-I da presente resolución, nas contías que se sinalan, que supoñen un total de 199.819,00 euros para o ano 2006.
Sexto.-Aquelas axudas para as que no anexo correspondente se recolle SI na columna Feder están cofinanciadas nun 75% con fondos Feder.
Sétimo.-Para poder percibir as axudas correspondentes á anualidade de 2006, os beneficiarios deberán presentar, na data límite do 30 de novembro de 2006, a documentación indicada no punto décimo primeiro da Orde do 13 de xullo de 2006 (DOG nº 142, do 24 de xullo).
Oitavo.-A Dirección Xeral de Investigación, Desenvolvemento e Innovación adoptará as medidas necesarias para a instrución dos correspondentes expedientes de gasto.
Noveno.-A inobservancia por parte dos beneficiarios de calquera das bases establecidas na orde da convocatoria suporá a perda do dereito a percibir a subvención correspondente.
Décimo.-Contra esta resolución, que pon fin á vía administrativa, poderase interpoñer recurso potestativo de reposición ante o conselleiro de Innovación e Industria no prazo dun mes, contado a partir do día seguinte ao da publicación desta resolución no Diario Oficial de Galicia, ou recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia no prazo de dous meses, contados a partir do día seguinte ao da publicación desta resolución no Diario Oficial de Galicia.
Disposición derradeira
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 17 de novembro de 2006.
P.D. (Orde 31-1-2006, DOG nº 24)
Emilio Nogueira Moure
Secretario xeral de la Consellería de Innovación
e Industria